5. ΒΑΣΙΛΙΚΟΝ ΔΙΑΤΑΓΜΑ της 19/25 Σεπτ. 1950 Περί αναγνωρίσεως ως Ελευθέρου Τελωνειακού Συγκροτήματος, των εν Περάματι εγκαταστάσεων της Εταιρείας Σέλλ. Έχοντες υπ’ όψει το άρθρ. 4 του Νόμ. 436/1914 «περί δασμολογικής αφομοιώσεως των Νέων Χωρών» ως και του Νόμ. 390/1914 «περί Ελευθέρας Ζώνης Θεσσαλονίκης» προτάσει του Ημετέρου επί των Οικονομικών Υπουργού, μετά σύμφωνον γνώμην του Συμβουλίου Επικρατείας υπ’ αριθ. 433/ 1950, απεφασίσαμεν και διατάσσομεν: Άρθρον μόνον.-Επιτρέπεται εις την Ελληνικήν Εταιρείαν Πετρελαίων Σέλλ η χρησιμοποίησις των εν τη θέσει Περάματι (Πειραιώς) ιδιοκτήτων αυτής εγκαταστάσεων πετρελαιοειδών, ήτοι χώρων, δεξαμενών και εργοστασίων κατεργασίας πετρελαιοειδών, ως και κατασκευής και πληρώσεως δοχείων, προς αποταμίευσιν και κατεργασίαν των υπό των από 14-7-1937 και 18/11/1937 Δ/των «περί κανονισμού λειτουργίας των εν Δραπετσώνι Ελευθέρων Τελωνειακών Συγκροτημάτων»οριζομένων ειδών, αναγνωριζομένων των τοιούτων εγκαταστάσεων της ειρημένης εταιρείας ως Ελευθέρου Τελωνειακού Συγκροτήματος. Τα από 14/7/1937 και 18/11/1937 Δ/τα «περί κανονισμού λειτουργίας των εν Δραπετσώνι Ελευθέρων Τελωνειακών Συγκροτημάτων» ως και αι διέπουσαι τα εν Δραπετσώνι Ελεύθερα Συγκροτήματα διατάξεις, επεκτείνονται και εις το εν Περάματι Συγκρότημα της Εταιρείας Σέλλ. Το ανωτέρω συγκρότημα, επεκταθέν δια του Β.Δ. 11/30 Δεκ, 1954 (ΦΕΚ Α΄ 314) και 10/12 Φεβρ. 1956 (ΦΕΚ Α΄ 71), περιωρίσθη εις 11930 Μ2 δια του Β.Δ. 25 Ιουν./10 Ιουλ. 1957, δι’ ου καθορίζονται και τα όρια αυτού. Νεωτέρα επέκτασις εγένετο δια του Β.Δ. 270 της 10/22 Απρ. 1965 (ΦΕΚ Α΄ 69) και δια του Β.Δ. 110 της 10/18 Φεβρ. 1969 (ΦΕΚ Α΄ 29). 